SRIP Tovarne Prihodnosti

Usposabljanje mentorjev za medgeneracijski prenos znanja
2022-05-13 10:00 - 16:00 (Europe/Ljubljana) | Gospodarska zbornica Slovenije, Dimičeva ulica 13, Ljubljana, 1000, Slovenia
Sprememba datuma dogodka na 13. 5. 2022 med 10.00-16.00 uro.
********
V okviru razvoja človeških virov SRIP ToP vabimo mentorje na delavnico Usposabljanje mentorjev za medgeneracijski prenos znanja v živo na Gospodarski zbornici Slovenija,
petek 13. 5. 2022 med 10.00 – 16.00.

Za prehod v Industrijo 4.0. bo za podjetja pomembno imeti izoblikovan učinkovit sistem mentorstev in sistem nasledstev, ter kompetentne mentorje. Na usposabljanju, ki je namenjeno mentorjem iz različnih področij dela, bomo skupaj, na praktičnih primerih spoznavali ali tudi nadgrajevali že pridobljene veščine in znanja s področja medgeneracijskega prenosa znanj.
Udeleženci se bodo seznanili s sledečim:

značilnosti vloge mentorja,
cilje mentorskega procesa,
na kaj moramo biti pozorni pri mentoriranju.

Urnik:
9.45 – 10.00 – Prihod udeležencev
10.00 – 11.30 – Mentorstvo v podjetjih in vloga mentorja
11.30 – 11.45 – Odmor za kavo
11.45 – 13.15 – Ključne veščine mentorstva in mentorski proces (mentorski plan, spremljanje in komunikacija)
13.15 – 13.45 – Lahko kosilo
13.45 – 14.45 – Izzivi mentorstva in podajanje neprijetne povratne informacije (konkretne tehnike)
14.45 – 15.00 – Odmor za kavo
15.00 – 16.00 – Osebni plan za lastno delo in evaluacija
Dogodek bo potekal v živo v dvorani G (medetaža) na Gospodarski zbornici Slovenija, Dimičeva 13, Ljubljana. Parkiranje je zagotovljeno.
Brezplačno usposabljanje je namenjeno mentorjem iz podjetij, ki so člani SRIPa Tovarne prihodnosti. Delavnico bo vodila: Tina Kastelic, Kompetenca d.o.o. Število mest je omejeno.

Dogodek organizira grozd Pametne tovarne (SRIP Tovarne prihodnosti), ki deluje v okviru Zbornice elektronske in elektroindustrije na GZS.
Kontakt za dodatna vprašanja: Ana Gračan – ana.gracan@gzs.si

Business and legal aspects of digital platforms in manufacturing - spletna delavnica
2022-05-24 09:30 - 12:30
Vabimo vas, da se 24. maja 2022 udeležite dogodka Business and legal aspects of digital platforms in manufacturing – spletno delavnico, ki jo soorganizirata EFFRA in ConnectedFactories.
Digitalizacija in uporaba strežniške opreme sta se že spremenili in bosta še naprej oblikovali delovno okolje proizvodnje in načine, na katere poteka sodelovanje v smeri trajnosti/zelenega prehoda. Digitalne rešitve in tokovi podatkov, ki jih zbirajo platforme, omogočajo nove načine soustvarjanja vrednosti v proizvodnji in nadgradnje poslovnih modelov, saj lahko naredimo premik od izmenjave podatkov k skupni obdelavi informacij. Hkrati uporaba strežniške opreme povečuje potrebo po kombiniranih vmesnikih, da imajo končni uporabniki dostop do brezhibnega paketa storitev v večkanalnem operacijskem okolju proizvodnih podjetij. Namen delavnice je zgraditi skupno razumevanje o tem, kako digitalne platforme spreminjajo vrednostne mreže proizvodnje in omogočajo odjemalca usmerjeno, trajnostno, pa tudi agilno/odporno proizvodnjo.
